open-index/open-wikipedia-markdown huggingface dataset:
Springfield Model 1873

**Springfield Model 1873**, također poznata i kao **Springfield Trapdoor**, bila je sporometna puška ostraguša koja je od 1873. do 1892. služila kao standardno oružje američke vojske. Nastala je poboljšanjem Springfield Model 1866, a specifičnost joj je bila u zatvaraču koji je otvarao unutrašnjost puške odozgo. Odabrana je nakon testova na kome je komisija na čelu sa brigadnim generalom Alred Terryjem zaključila kako su sporometne puške, usprkos slabije paljbe, pouzdanije za upotrebu od tadašnjih repetirki. Kao municija se koristio metak kalibra .45-70 in (11,6&nbsp;mm) sa crnim barutom.

Springfield Model 1873 se koristio u indijanskim ratovima, uključujući i znamenitu bitku kod Little Big Horna 1876. godine, gdje se američki poraz ponekad tumačio tehničkim nedostacima Springfielda koji su naknadno otklonjeni. Puška je sa vremenom postala zastarjela u odnosu na moderne evropske brzometke sa bezdimnim barutom, te je godine 1892. zamijenjena sa Springfield Model 1892, kopijom norveške puške Krag–Jørgensen.

## Reference

*Shoot! Magazine  article on the .50-70 cartridge, predecessor to the .45-70
*Uberti web site  with images of currently cataloged reproduction
Dane (rijeka)

**Dane** je rijeka na sjeverozapadu Engleske duga 24 km, pritoka Rijeke Weaver

## Karakteristike

Rijeka Dane izvire u močvari Axe Edge u nacionalnom parku Peak District.

Od tamo teče prema jugozapadu, u prvom dijelu svog toka dugom 16 km, formira granicu između Cheshira i Derbyshira, a nakon tog između Cheshira i Staffordshira.

Kod Middlewicha prima pritoku Croco, a nešto niže pokraj akvadukta na kanalu Trent - Mersey i riječicu Wheelock. Zadnjih 8 km teče prema sjeveru do Northwicha gdje ima do ušće u Rijeku Weaver.

Njeno starije ime bilo je **Daven**,  navjerojatnije po starovelškoj riječi - *dafn*, koja je značila usporavanje.

## Reference

## Vanjske veze

* ''River Dane''
Krag-Jørgensen

**Krag–Jørgensen** je brzometna puška koju su 1886. dizajnirali norveški konstruktori Ole Herman Johannes Krag i Erik Jørgensen, a koja je krajem 19. vijeka i u prvoj polovici 20. vijeka služila kao standardno oružje danske i norveške vojske, te pod imenom Springfield Model 1892 kraće vrijeme i kao standardno oružje američke vojske.

Kada je dizajnirana, predstavljala je jednu od najneobičnijih, ali i najmodernijih pušaka svog doba. Specifičnost joj je bila u magacinu koji je bio smješten na bočnoj strani, i koji je omogućavao relativno brzo punjenje, a istovremeno omogućavao da se meci psredno ubacuju u magacin, što je omogućavalo izuzetno brzu paljbu. Nastala je zbog nastojanja norveške vojske da nađe zamjenu za Jarmann M1884, model brzometne puške uveden 1884. godine, a koji se punio preko cijevnog magacina. Krag i Jørgensen su se prilikom dizajna obratili za pomoć kolegama iz susjedne Danske, koja je 1889. godine prva uvela njihovu pušku kao svoje standardno oružje.

Godine 1892. je američka vlada odlučila dizajn Krag–Jørgensen iskoristiti za model prve američke standardne brzometne puške, ali se on relativno kratko zadržao u upotrebi, jer se prilikom špansko-američkog rata ispostavilo da je inferioran Mauserovima puškama koje su koristili Španci. 

Usprkos toga, Krag-Jørgensen se zadržao u naoružanju Danske i Norveške (gdje je kao standardno oružje uveden 1894. godine) te se upotrebljavao u Drugom svjetskom ratu. Prije toga su nekoliko stotina primjeraka koristili Buri u ratu protiv Britanaca krajem 19. i početkom 20. vijeka.

## Vanjske veze

* An exploded view of the Krag–Jørgensen mechanism 
* An in depth article on the M1894 "Long Krag"
* Krag-Jørgensen Model 1896 (video)
* Model 1898 Krag 30–40 (video)
Springfield Model 1892

**Springfield M1892** je bila brzometna puška, temeljena na norveškom dizajnu Krag Jorgensen, koja je od 1892. do 1903. služila kao standardno oružje američke vojske, odnosno bila prva standardna repetirka u njenoj službi. Uvedena je u vrijeme kada su sve druge velesile svoje dotada sporometne standardne puške mijenjale repetirkama, pa su se i SAD odlučile zamijeniti Springfield Model 1873. Springfield M1892 je predstavljala značajno poboljšanje u odnosu na M1873, ne samo zbog brzine paljbe, nego i zbog korištenja bezdimnog baruta. M1892 se, međutim, za vrijeme špansko-američkog rata iskazao inferiornim u odnosu na Mauserove puške kojima su bili naoružani Španci, te su se nekoliko godina američke vlasti odlučile za novi model Springfield M 1903, koji se temeljio na Mauserovom dizajnu. Springfield M1892 je usprkos toga zadržan neko vrijeme u upotrebi, te dijeljen američkim saveznicima u Liberiji i Latinskoj Americi u prvim decenijama 20. vijeka.

## Reference

## Literatura
*  Hanevik, Karl Egil (1998). *Norske Militærgeværer etter 1867*. Hanevik Våpen. 
* "Model 1896 Krag-Jorgensen Rifle" by Patrick McSherry
* ".30-40 Krag ballistics " from Guns&Ammo magazine
* "http://www.thefreelibrary.com/Guns+of+the+Mexican+Revolution%3a+you+may+think+of+the+Frito+Bandito+or...-a0238770778
Middlewich

**Middlewich** je grad od 14,036 stanovnika na sjeverozapadu Engleske u Grofoviji Cheshire.

Administrativno podpada pod Borough Cheshire East.

## Geografija

Middlewich leži na ušću rijeka Croco i Wheelock u Rijeku Dane, udaljen tridesetak km istočno od Chestera, oko 4.7 km istočno od Winsforda, 8.5 km jugoistočno od Northwicha i 7.6 km jugozapadno od Sandbacha.

Svega par kilometara od grada prolazi autoput M6, a najbliža željeznička stanica u Creweu leži udaljena petnaestak minuta vožnje.

## Historija

Middlewich kao naselje postoji od najmanje - 70. nove ere. Pretpostavlja se da su Rimljani naselili u Middlewichu zbog toga što se nalazio na važnom plovnom putu i raskršću kopnenih puteva, ali i zbog nalazišta soli.

U početku je Middlewich bio pomoćnu baza Rimske vojske, ali se kasnije isprofilirao rudnik soli.

Middlewich je za industrijske revolucije postao raskrsnica triju kanala; Trent - Mersey, Shropshire Union i najkraćeg britanskog kanala Wardle. Prvi je podignut Kanal Trent - Mersey 1777., a nakon tog 1829. i 1833. podignuti su Shropshire Union i Wardle. Zbog tog je grad tokom 18. i 19. vijeka, značajno porastao.

Tokom tog perioda Middlewich je prosperirao na eksploataciji soli, uz razvijenu proizvodnju mlijeka i svilenih tkanina.

## Reference

## Vanjske veze

* Welcome to Middlewich
M6 (Engleska)

**Autoput M6** (engleski: *M6 motorway*) je autoput na zapadu i sjeverozapadu Engleske dug 373.7 km.

## Karakteristike i historija gradnje

To je najduži i najprometniji engleski autoput čija je izgradnja započela 1958. obilaznicom oko Prestona.

Autoput M6 ide od Rugbya u Warwickshiru gdje je povezan sa autoputom M1 sve do Carlisla u Cumbriji odnosno do škotske granice.

Povezuje gradove; Coventry, Nuneaton, Birmingham, Walsall, Wolverhampton, Stafford, Stoke-on-Trent, Newcastle-under-Lyme, Crewe, Warrington,  Wigan,  Preston,  Lancaster, Kendal, Carlisle.

Obilaznica oko Birminghama dovršena 2003. bila je prva britanska cesta na kojoj je uvedeno plaćanje cestarine.

## Galerija slika

datoteka:M6 motorway, Cheshire, 1969.jpg|Autoput kod Cheshira
Datoteka:Dean Lock - geograph.org.uk - 891846.jpg|Most preko Eppinga
datoteka:Landing to Manchester, Knutsford Motorway Service Area - panoramio.jpg|Autoput kod Manchestera
datoteka:M6 motorway Preston England.jpg|Autoput kod Prestona


## Reference

## Vanjske veze

* ''M6''
Srednječeširski greben

**Srednječeširski greben** (engleski: *Mid Cheshire Ridge*) je vapnenački greben koji se proteže u smjeru sjever - jug u Grofoviji Cheshire po Cheshirskoj ravnici.
 
## Karakteristika

On dijeli Cheshirsku ravnicu na dva različita dijela, - manji koji se prostire zapadno od grebena, i veći istočno od grebena.

Greben nije kontinuiran, njegova najveća i najviša grupa su brda Peckforton na jugu.

Na njegov diskontinuet utjecala je erozija za glacijalnog procesa.

## Reference

## Vanjske veze

* ''Cheshire Geology''
Lee M1895 Navy

**Lee M1895 Navy** je bila brzometna puška koja je od 1895. do 1907. služila kao standardno streljačko oružje pripadnika američke ratne mornarice. Iako je američka vojska već bila 1892. godine uvela stanadardnu brzometku Springfield M1892 (po norveškom dizajnu Krag Jorgensen), američka mornarica je već od 1885. godine ranije koristila M1885 Remington–Lee, koji je bio dizajnirao James Paris Lee; u odnosu na nju je predstavljala poboljšanje prije svega zbog korištenja nove municije sa bezdimnim barutom. Specifičnost je bila u za nju posebno dizajniranom metku 6mm Lee Navy koji je bio jedan od najlakših u tadašnjem svijetu (i koji je također koristio mitraljez Colt-Browning M1895. Puška je svojim dizajnom i mehanizmom bila daleko slična Leejevoj daleko poznatijoj puški Lee Enfield, uvedenoj u upotrebu u Britaniji iste godine. M1895 Lee Navy se koristila u Špansko-američkom ratu gdje ljudstvo na nju nije imalo previše zamjerki. Međutim, tokom sukoba na Filipinima, gdje su bile daleko češće borbe iz neposredne blizine, bile su česte zamjerke da je metak od 6&nbsp;mm previše slab da bi zaustavljao neprijatelja prilikom juriša. Zbog toga ih se već od 1900. počelo mijenjati sa Springfield M1892 i Springfield M1903 koje je prije toga bila uvela američka kopnena vojska.

## Izvori

## Literatura
*

## Vanjske veze
*Winchester Arms Collectors Association page on the Model 1895 Lee
*http://www.history.navy.mil/library/special/contract02.htm 
*" Lee United States Navy Rifle, Model 1895," by Patrick McSherry
*"Manual of Instruction in Ordnance and Gunnery for the U.S. Naval Training Service"
*"Hand-book of Naval Gunnery" by Cyrus S. Radford and Stokely Morgan
*1897 U.S. Navy Annual Report
*''New York Times'' article on the replacement of the M1895 Lee
Nagan (revolver)

**Nagan M1895** ili **Nagant M1895** je revolver koji je 1895. godine uveden kao standardno oružje oružanih snaga Ruskog Carstva, te je u prvim decenijama služio kao standardno naoružanje sovjetske Crvene armije.

Ime je dobio po svom dizajneru, belgijskom inženjeru Leonu Nagantu, poznatom po tome što je dizajnirao Mosin-Nagan, standardnu brzometnu pušku ruske carske vojske, uvedenu nekoliko godina ranije. Revolver je naručen kao zamjena za Smith & Wesson Model 3 i druge modele koji su koristili municiju sa crni barutom. U dobošu je imao 7 metaka posebno dizajniranih za taj model 7,62×38mmR, a specifičnost mu je bila u plinskom zatvaraču koji je omogučavao veću preciznost i brzinu metka, kompenzirajući tako relativnu slabost municije.

Iako se relativno sporo praznio i punio, Nagan M1895 je brzo stekao popularnost, prije svega zbog relativno jednostavne konstrukcije ali i otpornosti na vlagu, zimu i druge vremenske prilike. Koristio se i u burnim revolucionarnim događajima, te je upravo njime 1918. godine smaknuta ruska carska porodica. U ranim godinama sovjetske vlasti su ga članovi vladajuće Partije također koristili i kao svojevrsni statusni simbol, odnosno primanje revolvera sa petokrakom zvijezdom se smatrala izuzetnom počasšću. Iako je Nagan M1895 godine 1933. počeo biti mijenjan suvremenijim pištoljima Tokarev T-33, proizvodnja se nastavila sve do Drugog svjetskog rata, a iz vojne upotrebe je konačno povučen tek 1952. godine; u upotrebi se nakon toga neko vrijeme zadržao u miliciji i sovjetskim sigurnosnim službama.

## Korisnici
* 
* 
* 
*
* - zarobljeni primjerci ili naslijeđeni iz doba Ruskog Cartstva 
*  - do 1996. godine među zaštitarskim službama
*  - zarobljeni iz poljskih zaliha pod oznakom *Revolver 612(p)*, iz grčkih zaliha pod oznakom *Revolver 612(g)*,iz sovketskih zaliha pod oznakom *Revolver 612(r)*. S njima su bili naoružani pripadnici pomoćnih snaga *[[Plava policija|Polnische Polizei im Generalgouvernement]]* i *[[Hilfspolizei]]*
*
*
* - službeno uveden 13. maja 1895
*  - 1998. godine još uvijek korišten u dijelu policijskih snaga; do 2003. godine od poštanskih zaštitara; a do 2006. godine među zaštitarskim službama
*
* Druga španska republika
*
*
*
*  - do 2014. godine među željezničkim zaštiotarima
*- nekoliko primjeraka je došlo do Filipina za vrijeme Revolucije i Filipinsko-američkog rata; koristio ga je ustanički general Antonio Luna

## Izvori

## Literatura

* Wilson, Royce: *"The Nagant M1895 Revolver"*. *Australian & New Zealand Handgun*, Issue 4 (January 2006).
* 
* Gerard, Henrotin: *"The Nagant revolvers"*. *HLebooks.com*, Ebook (2001).
* Gerard, Henrotin: *"Nagant revolver Model 1878 explained"*. *HLebooks.com*, Ebook (2014).

## Vanjske veze

* Modern Firearms: Nagant model of 1895 (Belgium - Russia)
* Exploded Parts Diagram of M1895 Nagant Revolver 
* NAGANT info
* Nagant 1895 Pictorial 
* https://www.youtube.com/watch?v=Dh1mojMaEtM
* http://www.russianrevolvers.com/nagant_belg.html
* Nagant 1895 internal mechanism (modern technical drawing)
Hanyang 88

**Tip 88**, kolokvijalno poznata kao **Hanyang 88**, je bila brzometna puška koja se od 1895. proizvodila u Kini i služila kao standardno oružje kineskih vojski sve do polovice 20. vijeka. Predstavljala je kopiju Gewehr 88, puške nekoliko godina ranije dizajnirane u carskoj Njemačkoj, a čije je primjerke bila naručila vlada dinastije Qing. Njena glavna prednost je bila u relativno brzom punjenju i pražnjenju, a koristila je okvir od 5 metaka kalibra 7.92×57mm Mauser. Počela se proizvoditi u Hanyanškom arsenalu koji je bio sagrađen u tu svrhu i koji je, između ostalog, nekoliko godina kasnije opskrbljivao ustanike za vrijeme Bokserskog ustanka. Iako se već nakon nekoliko decenija smatrala inferiornom u odnosu na zapadne modele, ostala je dugo vremena u upotrebi, kako od strane nacionalističke Nacionalne revolucionarne armije, tako i od strane komunista u građanskom ratu, a tokom rata sa Japancima se pokazala adekvatnom u borbi protiv neprijatelja naoružanih puškama Arisaka. Iako je nacionalistički režim godine 1935. počeo kao novo standardno oružje koristiti nešto suvremeniju Chiang kai-shekovu pušku (modeliranu prema Mauser 98), Hanyang 88 se nastavila proizvoditi sve do 1944. Posljenji put je masovno korištena u Korejskom ratu.

## Izvori

## Vanjske veze
*The Pacific War 5: Chinese Infantry Weapons
*Gewehr 88 Commission Rifles 
*pictures of a Type 88
*baike.baidu.com
Newcastle-under-Lyme

**Newcastle-under-Lyme** je grad od 77,414 stanovnika u sredini Engleske u Grofoviji Staffordshire.

On je administrativni centar i najveći grad Borougha Newcastle-under-Lyme.

## Geografija

Newcastle-under-Lyme leži u dolini potoka Lyme, udaljen svega 3 km zapadno od prvih predgrađa Stoke-on-Trenta i oko 27 km sjeverno od administrativnog centra grofovije Stafforda. Pored grada prolazi autoput M6 koji omogućuje brzu vezu sa ostalim gradovima Engleske.

## Historija

Newcastle-under-Lyme dobio je ime po novopodignutom zamku koji je oko 1145. izgradio *[[Ranulph de Gernon]]*, četvrti Earl od Chestera, nedaleko od Šume Lyme. Zamak je postao napušten za tudorovskih vremena. Prvu kraljevsku povelju o statusu grada dobio je 1173.

Kao i kod susjednog Stoke-on-Trenta, privredni rast Newcastla se ispočetka bazirao na manufakturnoj proizvodnji svilenih i pamučnih tkanina i šešira. Kasnije se prosperitet grada bazirao na rudarstvu, proizvodnji željeza, cigli i metalurgiji.

## Privreda i obrazovanje

U Newcastlu se i danas proizvode cigle i keramičke pločice, ali i elektoničke komponente, a razvijeno je i građevinarstvo.

Newcastle ima i Univerzitet Keele, osnovan 1962. na bazi koledža Sjeverni Staffordshire iz 1949. koji se nalazi 5 km zapadno od centra grada.

## Reference

## Vanjske veze

* Newcastle-under-Lyme Borough Council
Colt-Browning M1895

**Colt Model 1895**, danas poznat i kao **Colt-Browning Model 1895** je teški mitraljez dizajniran 1895. godine od strane Johna Browninga, poznat kao jedan od prvih mitraljeza koji je za automatsko punjenje i paljbu koristio trzanje cijevi, odnosno zračno hlađenje. Browning je rad na njemu započeo 1889. godine, ispočetka zamislivši municiju koja je još uvijek koristila crni barut. Na kraju je dizajn prilagodio municiji kalibra 6&nbsp;mm sa bezdimnim barutom, istim onim koji je koristila 6mm Lee Navy, brzometna puška uvedena od strane američke ratne mornarice 1895. godine. Colt Model 1895 se u odnosu na druge tadašnje mitraljeze, uglavnom temeljene na Maximovom dizajnu odlikovao nešto sporijom paljbom, ali nešto većom pokretljivošću. Prvi put je korišten u Špansko-američkom ratu gdje su mu ponekad zamjerali sklonost zastojima i kvarovima. Kasnije su uvedene verzije za municiju .30-40 in (koju je koristila puška Krag Jorgesen M1892, odnosno .30-06 (koji je uveden za Springfield M1903. U kasnijim sukobima kao što su Filipinsko-američki rat i Boskerski ustanak ljudstvo na njega nije imalo previše zamjerki, ali nikada nije bio uveden kao standardno oružje ameirčke vojske; tokom Prvog svjetskog rata su napravljene posebne avionske i tenkovske verzije.

Također je izvožen u Kanadu, čije su ga trupe koristile u Drugom burskom ratu. Za vrijeme Prvog svjetskog rata su proizvedene verzije kalibra 7,62&nbsp;mm i 6,5&nbsp;mm za rusku carsku i italijansku vojsku.

Colt Model 1895 se koristio i unutrašnjim sukobima, prije svega vezanim uz ustanke i štrajkove rudara, kako od strane Nacionalne garde i drugih formacija, tako i privatnih detektivskih agencija u službi vlasnika rudarskih tvrtki. Od njih su najpoznatiji Ludlowski masakr 1914. godine, i bitka na Blair Mountainu 1921. godine.

## Izvori

### Literatura
* James H. Willbanks, Machine Guns: an illustrated history of their impact, ABS-CLIO, 2004.,
Congleton

**Congleton** je grad od 26,531 stanovnika na sjeverozapadu Engleske u Grofoviji Cheshire.

Administrativno podpada pod Borough Cheshire East.

## Geografija

Congleton leži na rijeci Dane, udaljen 34 km južno od Manchestera.

## Historija

Congleton kao naselje postoji od neolita, a pretpostavlja se je i za rimskih vremena bio veće naselje, ali dosad nisu pronađeni materijalni dokazi.

Congleton je za ranog srednjeg vijeka izrastao u trgovište, nakon što su Vikinzi razorili nedaleki Davenport.

Congleton ima vijećnicu još od 15. vijeka, građenu u fahverku, ona je zamjenjena novom građevinom podignutom 1864. u neogotičkom stilu i svečano otvorenom 1866.

Današnji Congleton je prije svega stambeno predgrađe Manchestera i Stoke-on-Trenta, koji ima i nešto lake industrije.

## Reference

## Vanjske veze

* Congleton Town Council
Barnsley

**Barnsley** je grad od 95,194 stanovnika u sredini Engleske u Grofoviji South Yorkshire.

On je i administrativni centar istoimenog distrikta Borougha Barnsley.

## Geografija

Barnsley leži na zapadnoj obali rijeke Dearne pritoke Rijeke Don, na pola puta između Leedsa i Sheffielda.

## Historija

Barnsley je staro trgovište koji je već krajem srednjeg vijeka imao manufakturnu proizvodnju žice i tkanina. Naglo je izrastao u 19. vijeku kao rudarsko mjesto u kom se kopa ugljen. Iskapanje ugljena bilo je na vrhuncu početkom 20. vijeka, nakon tog je rudarstvo postepeno zamrlo.

Današnji Barnsley je prije svega trgovački i servisni centar poljoprivrednog kraja,  koji ima i nešto lake industrije (odjeća) i razvijen građevinski sektor.

Barnsley ima rudarski i tehnički koledž.

## Pobratimski gradovi

* Schwäbisch Gmünd, Njemačka
* Gorlovka, Ukrajina

## Reference

## Vanjske veze

* Barnsley Metropolitan Borough Council
Dearne (rijeka)

**Dearne** je rijeka u sredini Engleske duga oko 30 km, pritoka Rijeke Don

## Karakteristike

Rijeka Dearne izvire kod sela Denby Dale u Grofoviji South Yorkshire.

Od tamo teče prema istoku preko Grofovije West Yorkshire preko gradova Barnsleya i Mexborougha do ušća u Rijeku Don kod sela Denaby Main.

I Dearne je poput brojnih drugih engleskih rijeka plavila za velike poplave 2007.

Najveća pritoka je Rijeka Dove.

## Reference

## Vanjske veze

* ''River Dearne''
Barnsley (borough)

**Barnsley**  je Distrikt i Metropolitanski borough od 231,221 stanovnika u srediniEngleske u Grofoviji South Yorkshire.

## Geografija

Borough Barnsley leži na sjeverozapadu Grofovije South Yorkshire.

Pored grada Barnsleya koji je administrativni centar veći urbani centri su; Cudworth, Darton, Wombwell i Penistone.

Po dijelu borougha prostiru se brda masiva Pennines.

Autoput M1 presjeca borough napola, zapadni dio je većim dijelom ruralni, a istočni industrijski kraj.

## Historija

Metropolitanski borough formiran je 1972., ujedinjenjem dotadašnjeg borougha Barnsley sa distriktima; Cudworth, Darfield, Darton, Dearne, Dodworth, Hoyland Nether, Penistone, Royston, Wombwell i Worsborough sa dijelovima ruralnih distrikta; Penistone, Hemsworth i Wortley.

Barnsley nekad je bio poznat po manufakturnoj proizvodnji tkanina, a nakon tog po rudarstvu.

## Reference

## Vanjske veze

* Barnsley Metropolitan Borough Council
M1903 Springfield

**M1903 Springfild** () je američka puška repetirka u kalibru .30-06 koja je početkom dvadesetog veka uvedena u naoružanje Američke vojske.

## Historija

Tokom rata sa Španijom, Američke trupe su bile naoružane puškama Krag-Jorgensen dok je španska armija posedovala Mauzerove puške M1893 u kalibru 7x57mm.
Tokom bitke za brda San Huan, oko 750 španskih vojnika su uspeli da zaustave napad 15.000 američkih i tom prilikom za nekoliko minuta izbacili iz stroja oko 1.400 američkih vojnika.

Američka vojna komisija je smatrala da su njihove puške Krag-Jorgensen nepodobne da ih je potrebno zameniti boljim sistemom. 
Zarobljeni španski Mauzeri su prebačeni u SAD gde su se na testiranjima pokazali kao superiorni dizajn odlikovan preciznošću,kvalitetom,izdržljivošću i jednostavnošću pa se Američka vojska odlučila za Mauzerov sistem.

Nakon eksperimentisanja sa prototipima, konačno 1903. godine se puška M1903 usvaja u naoružanje pod imenom „United States Rifle, Caliber .30, Model 1903”. Ova nova puška je bila u kalibru .30-03,bila je kraća od prethodnih i koristila je bajonet u onliku koplja poput puške Mosin Nagan.

Iako su kombinovali rešenja i sa drugih pušaka, ipak M1903 je i dalje bila konstrukcija sistema Mauzer pa je zbog toga američka vlada morala da plati 250.000 dolara fabrici Mauzer, što bi danas bilo oko 7 miliona dolara.

Do 1905. je proizveedeno 80.000 pušaka M1903 Springfild međutim predsednik Teodor Ruzvelt je smatrao da je kopljasti bajonet potpuno pogrešno rešenje i zahtevao da bude zamenjen. Novi bajoneti M1905 su uvedeni u opremu i dodati su novi nišani M1904.
Ove prepravke su završene tek kada je odlučeno da se uradi još jedna velika prepravka. Naime metak .30-03 je bio tupog vrha pa je odlučeno da bude zamenjen novim metkom .30-06 šiljatog vrha što daje bolje balističke rezultate. Cevi su prepravljene pa su tako ponovo postavljeni i novi nišani. Odlučeno je da puška M1903 bude dužine 24 inča i da se u istoj koristi od strane svih rodova.

## Korisnici
* 
* 
* 
* 
* 
* 

## Povezano

## Reference

## Literatura
* Ball, Robert W. D., *Springfield Armory Shoulder Weapons 1795–1968*. Norfolk, VA: Antique Trader Books.  
* 
* *Engineer Field Manual*, War Department, Document No. 355, 1909.
* *Manual for Noncommissioned Officers and Privates of Infantry of The Army of the United States*, War Department, Document No. 574, 1917.
* "Bushmaster '03 Carbine," *American Rifle* magazine, April (2005). str. 40.
* *U.S. Infantry Weapons of World War II.* Bruce N. Canfield, Andrew Mowbray Publishers, 1994.

## Vanjske veze

* M1903.com
* SniperCountry.com article on the M1903
* Springfield M1903 at Modern Firearms
* FM 23-10 Basic Field Manual: U.S. Rifle Caliber .30, M1903, 20 September 1943 
* (1943) TM 9-270 U.S. Rifle, Cal. .30, M1903A4 (Sniper's) Characteristics and Operation and Use of Telescopic Sight
* 90th Infantry Division Preservation Group - Reference manual page including several M1903 manuals
* The Pacific War 5: Chinese Infantry Weapons
* Account of Theodore Roosevelt's Safari: Springfield
M1917 Enfield

**M1917 Enfild** () je američka puška reptirka kalibra .30-06. Ova puška je bila razrađena na osnovi britanske puške Li Enfild, odnosno njene eksperimentalne verzije Patern 1913 iz 1913. godine.

Američka vojska je pušku M1917 koristila tokom Prvog svetskog rata. Uvedena je 1917. godine manje kao zamena, a više kao nadomestak za standardnu puške M1903 Springfild sa kojom je delila istu municiju, a za čiju proizvodnju nije bilo dovoljno kapaciteta u SAD. Uprkos toga, njom je bilo naoružano preko 75 % pripadnika Američkih ekspedicionih snaga na Zapadnom frontu. Posle rata se prodavala civilima i drugim državama. Dan-danas je koristi elitna danska Sanjkaška patrola Sirius, pre svega zbog njene izuzetne pouzdanosti u teškim klimatskim prilikama Grenlanda.

## Povezano
* M1903 Springfild
* Mauzer 98
* Puške Manliher
* Lebel 1886
* K98 Mauzer
* Mosin Nagan
* Li Enfild
* Bertje
* M1891 Karkano
* M1 Garand

## Reference

## Vanjske veze

* Slædepatruljen Sirius showing the M1917
* Olive-Drab.Com - M-1917 Enfield rifle 
* Modern Firearms - The M-1917 Enfield rifle
* FM 23-6 Basic Field Manual: U.S. Rifle, Caliber .30, M1917, 20 October 1943
* SurplusRifle.com - United States Rifle Model 1917 *FM 23-6 Basic Field Manual: U.S. Rifle, Caliber .30, M1917, 20 October 1943
* US Rifle M1917 (Enfield 1917)
Madsen (puškomitraljez)

**Madsen** je bio danski mitraljez, poznat kao jedan od prvih modela lakog odnosno puškomitraljeza. Dizajnirali su ga danski inženjeri Julius A. Rasmussen i Theodor Schoubue, a ime je dobio po pukovniku Vilhelmu Hermanu Olufu Madsenu pod čijim je vodstvom uveden u službeno naoružanje danske vojske 1902. godine. Nastao na temelju eksperimentalnih modela samopuneće automatske puške na kojoj je pukovnik Madesn bio radio od 1884. godine, a punio se sa okvirom od 20 ili 40 metaka. Predstavljao je značajan napredak u odnosu na dotadašnje, u pravilu teške mitraljeze, jer je daleko lakši za nošenje i povećao vatrenu moć manjih pješadijskih jedinica. Iako je bio prilično skup i kompliciran za proizvodnju, već nakon nekoliko godina ga je otkupila carska Rusija. Oružje se, sa druge strane, isticalo izuzetnom pouzdaošću. Tokom i poslije rata je prodavana  diljem svijeta, uključujući Ujedinjeno Kraljevstvo, Bugarsku, Kinu, Estoniju, Finsku, Njemačku, Nizozemsku, Mađarsku, Italiju, Kraljevinu SHS, Norvešku i Litvu. Služila je za razne namjene a montirana je na tenkove, oklopna vozila i zrakoplove, kao dio naoružanja mnogih zemalja tijekom Drugog svjetskog rata. Dan-danas ga koristi vojna policija brazilske države Rio De Janeiro.

## Izvori
### Napomene

### Literatura
* James H. Willbanks, Machine Guns: an illustrated history of their impact, ABC-CLIO, 2004., ISBN 978-1-85109-480-6
Villar Perosa (automat)

**Villar Perosa** je kolokvijalni naziv za model automatskog oružja pod službenom oznakom **FIAT Mod. 1915**, proizveden u Italiji 1915. godine, a koji se danas često navodi kao prvi model automata (mašinskog pištolja) u historiji. Sastojao se od dvije cijevi iz kojih su se ispaljivali pištoljski meci kalibra 9mm, a originalno je zamišljen kao avionski mitraljez, odnosno bio je namijenjen za kopilota/izvidača/strijelci na tadašnjim italijasnkim avionima. Za vrijeme Prvog svjetskog rata se, međutim, pokazalo kako je za tu namjenu zbog slabe pištoljske municije neadekvatan, te je umjesto toga raspodijeljen pješadijskim trupama. Njemačke i austro-ugarske trupe su zarobile veliki broj primjeraka u bitci kod Kobarida 1917. te njima naoružale svoje trupe. Poslužio je kao inspiracija za prvi "pravi" italijanski automat Beretta M1918. Danas se, pak, također navodi da je prvi pravi automat bio njemački MP 18.

## Korisnici
* , zaplijenjeni primjerci.
* , zaplijenjeni primjerci.
* 
* , eksperimentalni model sa municijom .455 Webley Automatic.

## Izvori

## Vanjske veze
* Defence Configuration
* Replica Aircraft Configuration
*  Villar Perosa 9mm MOD.15 SMG
* Modern Firearms 
* VITTORIO BOBBA Pistola mitragliatrice Villar-Perosa mod. 1915  
* M1915 Video
Doncaster (borough)

**Doncaster** je Distrikt i Metropolitanski borough od 302,402 stanovnika u sredini Engleske u Grofoviji South Yorkshire.

## Geografija

Borough Doncaster leži na sjeveroistoku Grofovije South Yorkshire.
On se prostire na teritoriju historijske Grofovije Yorkshire, osim parohije Finningley i područja zapadno od grada Bawtrya, koji su nekoć pripadali Grofoviji Nottinghamshire.

Pored grada Doncastera koji je administrativni centar veći urbani centri su; Conisbrough, Mexborough, Bawtry i Thorne, ali po boroughu ima i dosta sela.

## Historija

Metropolitanski borough formiran je 1. aprila 1974., nakon donošenja zakona o lokalnoj upravi 1972. ujedinjenjem dotadašnjeg borougha Doncaster sa distriktima; Adwick le Street, Bentley with Arksey, Conisbrough, Mexborough i Tickhill sa dijelovima ruralnim distriktima Doncaster, Thorne i East Retford (parohija Finningley) i malim dijelom ruralnog distrikta Worksop (dio parohije Harworth) iz Grofovije Nottinghamshire.

U srcu borougha na rijeci Don, leži historijski grad Doncaster,  i to na mjestu gdje se nekad nalazila rimska utvrda - **Danum**.

## Reference

## Vanjske veze

* Doncaster Council
Doncaster

**Doncaster** je grad od 111,782 stanovnika u sredini Engleske u Grofoviji South Yorkshire.

Doncaster koji leži u srcu Metropolitanskog borougha Doncaster je i administrativni centar tog borougha.

## Geografija

Grad leži na rijeci Don, udaljen oko 30 km od Sheffielda.

## Historija

Doncaster je izrastao na mjestu gdje se nekad nalazila rimska utvrda - **Danum**.

Tokom srednjeg vijeka Doncaster je postao trgovište bogatog poljoprivrednog kraja. 
Prvu kraljevsku povelju o statusu grada dobio je 1194.

Od kraja 18. vijeka počeo se iskapati ugljen pa se grad počeo industrijalizirati. 
U 19. vijeku postao je veliko željezničko čvorište sa radionicama za popravak lokomotiva. Iskapanje ugljena je zamrlo u drugoj polovici 20. vijeka, pa se Doncaster preorjentirao na nove industrije i usluge, a zadržao je važnost i kao trgovački centar poljoprivrednog kraja.

Vila u gradu iz 1748 je jedna od tri orginalne građevine koja su ostala u Engleskoj.

Grad je poznat po jednoj od pet klasičnih engleskih konjičkih utrka - Saint Leger koja se održava na lokalnom hipodromu svake godine u septembru.

## Pobratimski gradovi

* Avion, Francuska
* Herten, Njemačka

## Reference

## Vanjske veze

* Doncaster Council
Zastava M72

**Zastava M72/M72A** moderni je vojni laki puškomitraljez dizajniran i proizveden u kragujevačkoj tvornici Zastava Arms u Srbiji. M72/M72A dizajniran je na temeljima popularnih jurišnih pušaka iz obitelji Kalašnjikov koje su se dokazale u brojnim ratovima diljem cijeloga svijeta u zadnjih 50 i više godina.

## Historija

U bivšem Sovjetskom Savezu od automatske puške iz obitelji Kalašnjikov razvijen je puškomitraljez s oznakom RPK. Na temelju tih saznanja i otkrića u kragujevačkoj tvornici Zastava Arms razvijen je puškomitraljez M72 koji predstavlja derivat automatske puške s teškom cijevi i dvonožnim postoljem čime se osigurava veći domet. Tako je razvijen unificirani puškomitraljez s osnovnim oružjem pješadije.

## Proizvodnja
Zastava M72 i M72A proizvedeni su 1972., dok u vojnu službu Jugoslavenske narodne armije ulaze 1973. godine. Irak 1978. godine dobiva licencu za proizvodnju obje verzije puškomitraljeza koji se proizvodio pod nazivom **Al-Qudsi**.

## Varijante
Zastava Arms iz Kragujevca proizvodi ovaj puškomitraljez u serijskoj proizvodnji i to u dvije varijante:
* M72 i
* M72 AB1

## Korisnici
*
*

## Izvori
*Službene web stranice proizvođača Zastava Arms
St. Leger Stakes

**Saint Leger** ili **St Leger Stakes** je ime jedna od pet klasičnih engleskih konjičkih utrka, uz *[[Epsom Derby]]*, *Oaks*, *Thousand Guineas* i *Two Thousand Guineas*.

Na toj utrci mogu sudjelovati ždrijebci i ždrijebice stari  tri godine. Saint Leger se održava jednom godišnje u septembru na stazi dugoj 2,937 metara, na hipodromu u gradu Doncasteru (Grofovija South Yorkshire).

## Historija

Grad Doncaster je jedan od najstarijih britanskih centara konjičkog sporta u kom se konjičke utrke održavaju od 16. vijeka. One su 1600. zabranjene zbog brojnih incidenata, ali su od 1614. ponovno obnovljene.

Najstarija važnija konjička utrka - *Zlatni kup*, održana u Doncasteru na hipodromu Cantley 1766.

Današnju utrku osnovao je 1776. pukovnik Anthony St. Leger (po kom je i nazvana), na prvoj utrci nastupilo je samo pet konja. Za Prvog svjetskog rata hipodrom je korišten u vojne svrhe, pa su od 1915. do 1918. utrke održavane u Newmarketu.

Doncasterskim *St. Leger [[festival]]om* koji traje četiri dana, završava sezona konjičkih utrka.

## Reference

## Vanjske veze

* ''Doncaster racing&events''
Mexborough

**Mexborough** je grad od 15,463 stanovnika u sredini Engleske u Grofoviji South Yorkshire.

## Geografija
.
Mexborough leži u estuariju rijeke Dearne, a administrativno podpada pod Metropolitanski borough Doncaster.

## Historija

Mexborough je prvi put dokumentiran u Domesday Booku 1086. pod imenom - *Mechesburg*.

Tokom 18., 19. i dobrim dijelom 20. vijeka privreda grada bazirala se na  rudarstvu (ugljen, kamen) i proizvodnji cigli i keramike.

Grad ima poznatu školu Mexborough Academy za učenike od 11 do 18.godina.

## Reference

## Vanjske veze

* Mexborough Academy
Bawtry

**Bawtry** je gradić od 3,551 stanovnika u sredini Engleske u Grofoviji South Yorkshire.

## Geografija

Bawtry leži jugozapadno od Doncastera, a administrativno podpada pod Metropolitanski borough Doncaster.

Bawtry je izrastao na mjestu gdje je nekad rimski put Ermine Street prelazio rijeku Idle.

## Historija

Bawtry je kao naselje postojao i za rimskih vremena.
Prvu kraljevsku povelju da može održavati sajam dobio je 1213.

Danas egzistira kao trgovište poljoprivrednog kraja.

## Reference

## Vanjske veze

* Bawtry Town Council
Conisbrough

**Conisbrough** je grad od 15,869 stanovnika u sredini Engleske u Grofoviji South Yorkshire.

## Geografija

Conisbrough leži na rijeci Don, između Doncastera i Rotherhama, a administrativno podpada pod Metropolitanski borough Doncaster.

## Historija

Conisbrough je izrastao tokom 12. vijeka u podnožju normanskog zamka kog je krajem 11. vijeka podigao William de Warenne posinak Williama Osvajača.

U 19. vijeku postao je industrijski grad poznat po proizvodnji stakla.

## Reference

## Vanjske veze

* Conisbrough Castle
Thorne, South Yorkshire

**Thorne** je grad od 11,880 stanovnika u sredini Engleske u Grofoviji South Yorkshire.

## Geografija

Thorne leži istočno od rijeke Don, na kanalu Stainforth- Keadby, a administrativno podpada pod Metropolitanski borough Doncaster.

## Historija

Thorne je izrastao u 8. vijeku, tako da je dokumentiran i u Domesday Booku 1086.
Tokom historije bio je rudarski grad u kom se iskapao ugljen.

Danas egzistira kao trgovište poljoprivrednog kraja. 
## Reference

## Vanjske veze

* Thorne and Moorends Town Council
Rotherham (borough)

**Rotherham** je Distrikt i Metropolitanski borough od 257,280 stanovnika u sredini Engleske u Grofoviji South Yorkshire.

## Geografija

Borough Rotherham leži na jugu Grofovije South Yorkshire, na teritoriju historijske Grofovije Yorkshire, sjeverno od Sheffielda.

Pored grada Rotherhama koji je administrativni centar, veći urbani centar je rudarski Maltby, uz dosta sela..

## Historija

Metropolitanski borough formiran je 1. aprila 1974., nakon donošenja zakona o lokalnoj upravi 1972. ujedinjenjem dotadašnjeg borougha Rotherham sa distriktima; Maltby, Rawmarsh i Swinton and Wath-upon-Dearne sa ruralnim distriktima Rotherham i Kiveton Park.

Od 18. i tokom 19. vijeka je dolina rijeke Don, postala ogromna industrijska zona, koja se protezala od Mexborougha, preko Rotherhama sve do Sheffielda. To je bio jedan neprekinuti niz željezara i  metalurških pogona..

Metalurgija je i danas važna za privredu borougha, ali se ona danas sve više oslanja na tercijarni sektor, manje industrijske pogone i istraživanja novih tehnologija.

## Reference

## Vanjske veze

* Metropolitan Borough Council
Cudworth (razvrstavanje)

**Cudworth** se može odnositi na;
* Cudworth, Saskatchewan
* Cudworth, South Yorkshire
* Cudworth, Somerset
Penistone

**Penistone** je grad od 10,508 stanovnika u sredini Engleske u Grofoviji South Yorkshire.

## Geografija

Penistone leži po padinama Penninesa, udaljen 13 km zapadno od administrativnog centra Metropolitanskog borougha Barnsley - Barnsleya i 23 km sjeverozapadno od Sheffielda.

## Historija

Mjesto je prvi put dokumentirano u Domesday Booku 1086. pod imenom *Pengestone* i  *Pangeston*.

Penistone je bio čuven po ovčarstvu, pa je 1699. dobio kraljevsku povelju da može održavati sajam, na kom su se uglavnom prodavale ovce. Od tih vremena ima i status grada, ali je ostao mali sve do dolaska željeznice 1845., kad se razvio u čvorište i servisni centar za popravak lokomotiva i vagona.

## Pobratimski gradovi

* Grindavík, Island

## Reference

## Vanjske veze

* Visit Penistone
Cudworth, South Yorkshire

**Cudworth** je naselje od 12,804 stanovnika u sredini Engleske u Grofoviji South Yorkshire.

## Geografija

Cudworth leži udaljen svega 5.6 km sjeveroistočno od administrativnog centra Metropolitanskog borougha Barnsley - Barnsleya, tako da je danas zapravo samo stambeno predgrađe tog grada.

## Historija

Cudworth je izrastao tokom 19. vijeka, kao trgovište poljoprivredne okolice.

## Reference

## Vanjske veze

* Cudworth Local History and Heritage Group
Emma Morano

**Ema Martina Luiđa Morano** (; 29. novembar 1899. − 15. april 2017) bila je italijanska superstogodišnjakinja koja je od smrti Marije Redaeli bila najstarija osoba u Evropi a od smrti Suzane Mušat Džouns, 12. maja 2016 pa sve do svoje smrti bila najstarija živa osoba na svetu. Nakon njene smrti, 15. aprila 2017. godine, titulu je nasledila Vajolet Braun. Ona je najstarija osoba koja je umrla u Italiji ikad i druga najstarija osoba u Evropi ikad. Takođe je bila zadnja živa osoba rođena u 1800-im godinama.

## Rani život

Rođena je 29. novembar 1899. Roditelji su joj bili Đovani Morano i Matilda Breskiani. Bila je najstarija od osmoro dece. Imala je 4 sestre i 3 brata. U njenoj porodici također je bilo dugovečnih članova: njena majka, tetka i nekolicina rođaka živeli su preko 90 godina, i jedna od njenih sestara, Angela Morano (1908−2011), umrla je u 102. godini života.

U oktobru 1926., udala se za Điovanija Martinuzija (1901−1978). Godine 1937. rođeno je njeno prvo i jedino dete, ali je umrlo kada je imalo 6 meseci. Njihov brak nije bio srećan, te se završava 1938. godine kada je Ema izbacila muža iz kuće. Međutim nije bilo razvoda i ostali su venčani sve do suprugove smrti, 1978. godine. aOtišla je u penziju sa 75 godina, a radila je kao radnik u industriji.

## Kasni život
Za svoj 115. rođendan i dalje je živela sama u svojoj kući. Dana 2. aprila 2013. godine, postala je najstarija živa osoba u Italiji nakon smrti Marije Redaeli. Nakon što je premašila dob 114-godišnje Venere Pizinato u avgustu 2014. godine i Dine Manfredini (koja je umrla u SAD-u u avgustu 2015. godine, postala je najstarija osoba iz Italije ikada. Nakon smrti Amerikanke Suzane Mušat Džouns, 12. maja 2016. godine, postala je najstarija živa osoba na svetu i zadnja živa osoba rođena u 1800-im godinama.

## Smrt
Umrla je 15. aprila 2017. godine u dobi od 117 godina i 137 dana. Njena smrt označila je kraj jedne ere, pošto je bila zadnja osoba rođena u 1800-im godinama.

## Reference

## Vanjske veze

* Najstarija žena na svetu voli meso, jaja, puter, ali ne i povrće (B92, 15. maj 2016)
* Jedina žena na svetu koja je rođena u 19. veku (B92, 8. jun 2016)
* Ema Morano čeka 117. rođendan i jede dva jaja dnevno („Politika”, 1. novembar 2016)
Mondragón (puška)

**Fusil Porfirio Díaz Sistema Mondragón Modelo 1908** () je bila puška koju je dizajnirao meksički artiljerijski oficir Manuel Mondragón, poznata kao prva poluautomatska puška koja je uvedena u službeno naoružanje, odnosno masovnije korištena u borbi. Nastala je na temelju brzometne puške koju je Mondragon bio dizajnirao u Belgiji, odnosno patentirao 1893. godine, te koja je, ovisno o municiji, bila poznata kao **M1893** i **M1894**. Poluautomatsku verziju je dizajnirao 1908. godine, a ona je za mehanizam punjenja koristila odvod barutnih plinova; posjedovala je magacin od 10 metaka, koji se punio uz pomoć okvira od 5 metaka. Kao municija su korišteni meci kalibra 7×57mm Mauser.

Puška je bila namijenjena meksičkoj vojsci, ali se proizvodila u Švicarskoj u tvornicama kompanije Sig. Meksička vlada je naručila 4000 komada, ali je do izbijanja Meksičke revolucije isporučeno tek oko 400. Prilično visoka cijena proizvodnje, ali i relativna slabost municije, je, uz ratne probleme, bio razlogom zašto je meksička vlada odustala od proizvodnje.

Neisporučene primjerke je dijelom preuzela švicarska vojska, a dijelom su 1914. godine isporučeni carskoj Njemačkoj gdje im je na početku Prvog svjetskog rata nakon testova i neuspjelih pokušaja konverzije za kalibar 7.92×57mm Mauser dodan doboš sa 30 metaka, te je ta verzija predana pripadnicima Letačkog zbora koji su je koristili u ranim zračnim borbama.

## Korisnici
* : Letački korpus, mornarica
* : Vojska
* : Švicarske oružane snage

## Izvori


## Vanjske veze
*World Guns 
*Forgotten Weapons - M1894
*Forgotten Weapons - M1908
*M1908 Mondragon Semiauto Rifle at RIA
*article from Cruffler
*gallery of Mondragon rifle and drum magazine
Schwarzlose

**Schwarzlose MG M.07/12** je Austro-Ugarska strojnica čiji prvi primjerak je proizvela tvrtka Steyr 1905. godine. Jedinstvena je po svom retardantnom povratnom sustavu. Vrlo je teška *(39,7 kg s tronošcem)* i robusna tako da se njezini dijelovi sporo troše. Zbog malog trošenja, mnogo primjeraka je još uvijek bilo u uporabi 1939. godine. Ima kratku cijev i vrlo istaknuti prigušivać blijeska na vrhu cijevi. Prvi modeli su trebali koristiti nauljenu municiju, ali je kasnijim prilagodbama ovaj problem riješen.

Postojalo je mnogo inačica osnovnog dizajna ove strojnice, a proizvodile su se i rabile u Austriji, Jugoslaviji, Bugarskoj, Nizozemskoj, Rumunjskoj, Mađarskoj, Italiji i Grčkoj.

## Izvori
### Napomene

### Literatura
* James H. Willbanks, Machine Guns: an illustrated history of their impact, ABC-CLIO, 2004., ISBN 978-1-85109-480-6
Hotchkiss M1909 Benét–Mercié

**Hotchkiss M1909** je bila prva prava laka strojnica francuskog proizvođača oružja Hotchkiss. Koristi isti plinski mehanizam kao i veći model Hotchkiss M1914. Imala je raširenu uporabu u Prvom svjetskom ratu, a koristila se u vojskama Francuske, Ujedinjenog Kraljevstva i SAD-a. Redizajnirana je 1922. i 1926. godine. Kasniji modeli su izvezeni u Grčku i Južnu Afriku. Do početka Drugog svjetskog rata je povućena iz Francuske i SAD-a, ali je ostala u pričuvama Ujedinjenog Kraljevstva te je korištena za obranu aerodroma i kao protuzrakoplovno oružje na britanskim trgovačkim brodovima.

## Izvori
### Napomene

### Literatura
* James H. Willbanks, Machine Guns: an illustrated history of their impact, ABC-CLIO, 2004.,
Nordenfeltov mitraljez

**Nordenfeltov top** je strojnica koju je izumio Šveđanin Helge Palmcrantz, a dobila je ime prema švedskom bankaru koji je sagradio tvornicu u Engleskoj za prozvodnju Palmcrantzovog izuma. Nordenfeltov top se može opisati kao kombinacija Mitrailleusea i Gatlingovog topa. Postoje inačice ovog oružja koje imaju od dvije do dvanaest cijevi montirane po dijagonali na postolju. Nordenfeltov top je bio u službi u ratnim mornaricama Europe i u SAD-u.

## Izvori
### Napomene

### Literatura
* James H. Willbanks, Machine Guns: an illustrated history of their impact, ABC-CLIO, 2004.,
Darton

**Darton** je naselje od 21,345 stanovnika u sredini Engleske u Grofoviji South Yorkshire.

## Geografija

Darton koji leži nedaleko granice sa Grofovijom West Yorkshire, administrativno podpada pod Metropolitanski borough Barnsley.

## Historija

Pretpostavlja se da je ime Darton sintagma, povezana sa staroengleskom riječi *Dearne*, a to je bio naziv za kraj između Engleske i jugoistočne Škotske od sredine 5. do sredine 12. vijeka. Dok je riječ *ton* značila - grad, dakle to bi bilo nešto kao *Grad u Dearnu*. Ali ima i onih koji to osporavaju i misle da je to značilo *jelenska omča* ili nešto slično.

Selo je imalo crkvu podignutu još 1150., ali se službeni registar krštenja, smrti i brakova počeo voditi tek od 1539.

## Reference

## Vanjske veze

* Darton village
Wombwell

**Wombwell** je grad od 24,659 stanovnika u sredini Engleske u Grofoviji South Yorkshire.

## Geografija

Wombwell administrativno podpada pod Metropolitanski borough Barnsley.

Taj nekadašnji rudarski grad, je smješten u srcu doline rijeke Rijeke Don između Barnsleya na sjeveru i Rotherhama na jugu.

## Historija

Wombwell je još 1851. bio pravo selo od 1,627 stanovnika, da bi za samo jednu dekadu 1861. imao 3,738 stanovnika. Eksplozivni rast broja stanovnika dogodio se zbog otvaranja ugljenokopa, iskapanja gline i proizvodnje cigli.

Otkako je prestalo rudarstvo nekadašnje trase željezničkih pruga kojima se prevozio ugljen iz rudnika po obroncima Penninesa, koriste se kao planinarske staze 

## Reference

## Vanjske veze

* Wombwell
Maltby, South Yorkshire

**Maltby** je nekadašnji rudarski grad od 16,367 stanovnika u sredini Engleske u Grofoviji South Yorkshire.

## Geografija

Maltby koji administrativno podpada pod Metropolitanski borough

Rotherham, leži udaljen desetak km istočno od svog administrativnog centra Rotherhama, pa je praktički i spojen sa njim.

## Historija

Još od vremena Normanskog osvajanja 1066., pa sve do početka 20. vijeka, Maltby je bio selo sa prilično statičnim brojem stanovnika čiji broj nije prelazio 700 - 800, da bi oko 1980-ih imao oko 20.000.

Njegov eksplozivni rast bio je vezan uz ugljen koji se počeo iskapati krajem 19. vijeka, a prestao početkom 21. vijeka.

Za srednjeg vijeka lokalni feudalni gospodari Richard de Bully i Richard FitzTurgis osnovali su 1147. Opatiju Roche.

Njene ruševine su danas najveća atrakcija Maltbya.

## Reference

## Vanjske veze

* Maltby
Stainforth

**Stainforth** je rudarski grad od 6,454 stanovnika u sredini Engleske u Grofoviji South Yorkshire.

## Geografija

Stainforth koji administrativno podpada pod Metropolitanski borough

Doncaster, leži udaljen 11 km sjeveroistočno od svog administrativnog centra Doncastera, i gotovo spojen sa Thorneom.

## Historija

Za srednjeg vijeka - 1348. dobio je kraljevsku povelju da može održavati sajam, pa se razvio u prosperitetno trgovište, ali mu je značaj opao kad je tu ulogu preuzeo nedaleki Bawtry.

Između 1793  - 1802. prokopan je kanal Stainforth - Keadby, koji ga je povezao sa rijekom Don i Sjevernim morem.

Željeznica je došla do Stainfortha 1856., ali je lokalna stanica zatvorena 1866., odtad se grad služi zajedničkom stanicom Hatfield - Stainforth.
 
Početkom 20. vijeka počeo se iskapati ugljen u rudniku Hatfield, koji je zatvoren u augustu 2001. Ponovno je otvoren 2006. za potrebe novopodignute *[[Termoelektrane]] Hatfield* snage 900 MW.

## Reference

## Vanjske veze

* Stainforth Town Council
It Lives Again

***It Lives Again*** (, također poznat i kao ***It's Alive II***) je američki horor film snimljen 1978. godine u režiji Larryja Cohena. Predstavlja nastavak filma *[[It's Alive (film)|It's Alive]]* snimljenog četiri godine ranije. Protagonisti, koje tumači Frederic Forrest i Kathleen Lloyd, su bračni par za čiju se još uvijek nerođenu bebu ispostavi da je riječ o krvoločnom mutatntu, odnosno da se niz drugih roditelja u zemlji suočava sa istim problemom. Radnja prikazuje kako postaju upetljani u sukob organizacija koje mutirane bebe žele i onih koje ih nastoje zaštititi, smatrajući ih sljeećim stadijem ljudske evolucije.

Cohen ga je snimio potaknut komercijalnim uspjehom prethodnika. Novi je film dobio daleko bolje kritike, a što se tumačilo većim budžetom, ali i mudrom odlukom da se, s obzirom na još uvijek primitivne specijalne efekte, lik mutirane bebe što dulje drži izvan kadra. Cohen je godine 1987. snimio još jedan nastavak pod naslovom *[[It's Alive III: Island of the Alive]]*.

## Uloge

## Reference

## Vanjske veze
*